Ruské národné vodnopólové družstvo mužov

Ruské národné vodnopólové družstvo mužov je národné družstvo mužov, ktoré reprezentuje Rusko v medzinárodných vodnopólových súťažiach a priateľských zápasoch. Funguje pod záštitou Federacija Vodnogo Polo Rossii (FVPR). Vzniklo v roku 1993 ako jeden z nástupcov . Patrí medzi širšiu špičku vodnopólových celkov Európy i sveta a pravidelne sa zúčastňuje medzinárodných podujatí organizovaných Medzinárodnou plaveckou federáciou. Za jeho najväčšie úspechy možno považovať striebornú medailu z olympijských hier, bronzové medaily z majstrovstiev sveta či víťazstvá vo svetovej lige a svetovom pohári.

Vrcholné podujatia 
Na olympijské hry sa ruské družstvo kvalifikovalo 3-krát a vybojovalo na nich 2 medaily. Na svojej prvej olympiáde v Atlante skončilo 
piate, keď vo štvrťfinále neprešlo cez . O 4 roky neskôr v Sydney vybojovalo svoj najlepší výsledok na OH, keď prehralo až vo finále s družstvom  a skončilo strieborné. Na LOH 2004 v Aténach sa znova prebojovalo do semifinále a v súboji o bronz tesne zdolalo . Na posledné 3 olympiády sa však nedokázalo prebojovať.

Na majstrovstvá sveta sa družstvo kvalifikovalo 7-krát a tiež si na nich vybojovalo 2 medaily. Prvú dosiahlo pri svojom prvom štarte na MS v roku 1994, keď v súboji o bronz zvíťazilo nad . O 7 rokov neskôr v japonskej Fukuoke zopakovalo bronzovú medailu, keď si v súboji o 3. priečku poradilo tentoraz s Talianskom. Nasledujúce 3 šampionáty sa do semifinále neprebojovalo a dosahovalo na nich čoraz menej presvedčivé výsledky. Od roku 2009 sa mu už nepodarilo ani postúpiť na svetový šampionát. Na šampionát v roku 2015 v Kazani sa kvalifikovalo ako hostiteľ a skončilo až na 14. mieste.

Na majstrovstvá Európy sa prebojovalo 11-krát. Jedinú medailu získalo na ME 1997, keď v semifinále podľahlo Maďarsku, ale v súboji o bronz po predĺžení zdolalo Chorvátsko. O 6 rokov neskôr sa znova prebojovalo do semifinále, ale semifinále a potom aj zápas o 3. miesto s Maďarskom nezvládlo. Na ďalších šampionátoch sa neprebojovalo ani do štvrťfinálových súbojov a dosahovalo čoraz horšie umiestnenia, v roku 2010 dokonca skončilo predposledné. Na ME 2012 sa ani nekvalifikovalo, keď v baráži dvakrát podľahlo .

Družstvo sa 12-krát zúčastnilo svetovej ligy, v ktorej sa iba 3-krát dokázalo prebojovať na finálový turnaj. Hneď pri prvom štarte v roku 2002 finálový turnaj dokonca vyhralo. V ďalších sezónach skončilo už v kvalifikačnom kole. Šesťkrát sa kvalifikovalo na svetový pohár, na ktorom dosiahlo 2 medaily. V roku 1995 bronzovú a v roku 2002 zlatú, keď vo finále belehradského turnaja dokázalo zvíťaziť nad Maďarskom.

Výsledky 
Olympijské hry

Majstrovstvá sveta

Majstrovstvá Európy

Svetová liga
 2002:  1. miesto
 2003: nezúčastnilo sa
 2004: nezúčastnilo sa
 2005: 6. miesto
 2006: kvalifikačné kolo
 2007: kvalifikačné kolo
 2008: kvalifikačné kolo
 2009: kvalifikačné kolo
 2010: kvalifikačné kolo
 2011: kvalifikačné kolo
 2012: kvalifikačné kolo
 2013: 5. miesto
 2014: kvalifikačné kolo
 2015: kvalifikačné kolo
 2016: kvalifikačné kolo

Svetový pohár
 1993: 5. miesto
 1995:  3. miesto 
 1997: 4. miesto
 1999: 4. miesto
 2002:  1. miesto 
 2006: 8. miesto
 2010: nekvalifikovalo sa
 2014: nekvalifikovalo sa

Referencie

Pozri aj 
 Ruské národné vodnopólové družstvo žien
 Sovietske národné vodnopólové družstvo mužov

Externé odkazy 
 Oficiálna stránka Federacija Vodnogo Polo Rossii /
 Štatistický portál todor66.com 

Národné vodnopólové družstvá
Vodné pólo
Národné